La diversitat lingüística de les illes al període medieval va contribuir a una rica varietat de producció artística i va fer que la literatura britànica fos singularment innovadora. Algunes obres encara es van escriure en llatí. Entre altres trobem el llibre de Giraldus Cambrensis de finals del segle XII sobre la seva estimada Gal·les: "Itinerarium Cambriae". Després de la conquesta normanda del 1066, es va desenvolupar la literatura anglo-normanda, introduint les tendències literàries de l'Europa continental, com ara la "cançó de gesta". Amb tot, el desenvolupament indígena de la literatura anglo-normanda va ser precoç en comparació amb la literatura del continent en llengües d'Oïl.